Admiral P

**Philip Tom Joseph Boardman** (født 1982), kjent under artistnavnet **Admiral P**, er en norsk-zambisk reggae-/dancehall-/hiphop-artist som bor i Askim. Han var blant initiativtakerne bak musikk-kollektivet Jah Ark Manifest som ble startet i 1999, og slo gjennom med låten «Snakke litt» fra 2010 (som han ble nominert til Spellemannprisen for i 2011), og «Engel» fra 2014 (som han og Nico D fikk Spellemannsprisen «Årets hit» for). Han har turnert i store deler av Norge med The Global Citizens Band.

## Biografi
Admiral P ble født 27. mars 1982 i Lusaka, Zambia. Hans mor er zambisk, og far er norsk. Han regner nyanja som sitt morsmål. Han vokste opp med gatekulturen og musikken i Lusakas mindre privilegierte nabolag, og som 10-åring fikk han anledning til å se en konsert med Shabba ranks. Han regner dette som fundamentet for sin musikalske inspirasjon. 

Da han var 13 år gammel ble hans far alvorlig kreftsyk, og familien bestemte seg for å flytte til Norge. Imidlertid døde faren kort tid etterpå. Han har vært åpen om at han hadde vanskeligheter med å tilpasse seg til livet og språket i Norge, og at han vanket i kriminelle gatemiljøer i Oslo som ungdom.

Etterhvert fikk han imidlertid kontakt med annen reggae-/hiphop-interessert ungdom, og ble med på å starte kollektivet Jah Ark Manifest i 1999. I 2008 ga han ut mixtapen *[[Muzikal Bullit – The Admiral Story]]*, og året etter albumet *To the World* sammen med Nico D. I 2008 ga han ut låten «Spinnvill». I 2010 ga han ut sin første soloplate, EP-en ''Jobber overtid''. singelen «Snakke litt» ble en sommerhit. Den og lå til sammen 18 uker på VG-lista i 2011, med en 4. plass som beste plassering. Den ble nominert til Spellemannprisen 2011 i klassen årets hit. Året etter kom singelen «Kallenavn», som nådde en andreplass på VG-lista og som også lå der i 18 uker, og ble nominert til Spellemannprisen 2012 i klassen årets hit. Låten ble i 2025 brukt i TV-serien *[[Nepobaby (TV-serie)|Nepobaby]]*, og ble tildelt Musikkforleggerprisen 2026 i klassen årets synkronisering for bruken.

I 2014 ga han ut sitt første hele soloalbum, *[[Selvtillit & tro]],* med bidrag fra OnklP og Nico D. Foruten «Kallenavn» inneholdt albumet låten «Engel», som nådde 1. plass på VG-lista og som han sammen med Nico D vant «Årets hit»-prisen for under Spellemannprisen 2014.

I årene etter fortsatte han å gi ut låter, og samarbeidet med bl.a. Envy, Mira Craig, og el Axel.

I 2018 utkom albumet *[[Alltid der (album av Admiral P)|Alltid der]]* med bidrag fra Essa Cham, Joddski, OnklP, I King og Eben jr.

Hans bruk av norsk til å synge reggae ble sett på som nyskapende, og han er en av flere artister som står i gjeld til Ole Paus – ved siden av de fire store i norsk rock og senere artister som Ravi. Hans-Olav Thyvold sa at «Ole Paus utfordrer deg til å gjøre det på ditt eget språk, men samtidig legger han listen veldig, veldig høyt».

## Diskografi
* 2008: *[[Muzikal Bullit - The Admiral Story|Muzikal Bullit – The Admiral Story]]* (mixtape)
* 2009: *To the World* (album) – med Nico D
* 2011: *[[Jobber overtid EP|Jobber overtid]]* (EP)
* 2013: *Summer Drop* (EP, 3 spor)
* 2014: *[[Selvtillit & tro]]* (album)
* 2018: *Alltid Der* (album)

## Referanser


## Eksterne lenker
* 
*